Document ID: 31990R0324

*****
ΚΑΝΟΝΙΣΜΟΣ (ΕΟΚ) αριθ. 324/90 ΤΗΣ ΕΠΙΤΡΟΠΗΣ
της 7ης Φεβρουαρίου 1990
για την κατάργηση του κανονισμού (ΕΟΚ) αριθ. 643/77 περί λεπτομερειών εφαρμογής της αναμείξεως και της οινοποιήσεως στις ελεύθερες ζώνες στο γεωγραφικό έδαφος της Κοινότητας για τα προϊόντα του οινικού τομέα που κατάγονται από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 70 παράγραφος 8,
Εκτιμώντας:
ότι το Συμβούλιο, με ισχύ από την 1η Ιανουαρίου 1990, κατήργησε με τον κανονισμό (ΕΟΚ) αριθ. 3885/89 (3) τον κανονισμό (ΕΟΚ) αριθ. 353/79 του Συμβουλίου της 5ης Φεβρουαρίου 1979 περί θεσπίσεως των όρων αναμείξεως οινοποιήσεως εντός ελευθέρων ζωνών στο γεωγραφικό έδαφος της Κοινότητας για τα προϊόντα του τομέα του οίνου που κατάγονται από τρίτες χώρες (4) και δεν έχει κανένα πρακτικό ενδιαφέρον και συνεπώς ενδείκνυται να καταργηθεί επίσης ο κανονισμός (ΕΟΚ) αριθ. 643/77 της Επιτροπής (5)·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 643/77 καταργείται.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Φεβρουαρίου 1990.

Labels: 17